text: Fuglsang fylder 150 år
  27 august 2015 kl. 14.45
  Bryggeriet fra Haderslev fylder 150 år, og det fejrer de med en jubilæumsøl og en stor reception tordag.
  
  I 1865 begyndte øllet at flyde i Haderslev. Fuglsang stod der på mærkaterne. 150 år senere er bryggeriet og familievirksomheden kun blevet større. Og øllet flyder stadig i Sydjylland.
  - Jeg tror, det er kontinuiteten, der er den største fordel. Man tænker langsigtet, og det er vigtigt, fortæller Claes Fuglsang, der er teknisk direktør, og tipoldebarn til grundlæggeren af Fuglsang, til TV SYD.
  Og hvilken bedre anledning end et jubilæum kan man finde til at drikke øl? Derfor har Fuglsang-bryggeriet lavet en jubilæumsøl ved navn "150", og den blev lystigt serveret ved torsdagens reception.
  - Vi har tilstræbt at lave en let øl, fortæller Claes Fuglsang, der ikke er i tvivl om, hvad årsagen til bryggeriets succes er.
  - Jeg tror, at vores øl kan nærhed til kunderne her i Sønderjylland. Vi kan yde service til byfester, restauranter og lokale arrangementer. Det er de tætte relationer til kunderne, og vi kommer også, når det brænder på.
  Du kan nedenfor se billeder af jubilæumsøllen og høre Claes Fuglsang og
  